ብምባል ድማ ትሓትት። ኤርትራዊ ስደተኛ ሃይለ መንግስተኣብ ድማ፡ መንግስቲ እስራኤል ኣብዝሓ ኤርትራዊ ስደተኛ ደላዪ ፖለቲካዊ ዕቑባ ከምዝኾነ ክርድኣልና ኣለዎ ይብል። "መዓር ገዲፉ መዓር ክደሊ ዝወጽእ ሰብ የለን፡ ተበታቲንና ክንተርፍ፣ መንነትና ክጠፍእ ዝገብር ፖለቲካዊ ሃዋህዉ ስለዘሎ ኢና ካብ ሃገርና ወጺእና። መንግስቲ እስራኤል፡ ኣብ በረኻታት ሲናይ ተሳቒና፣ ደቂ ኣንስትዮና እናተዓመጻ ከምዝመጻእናዮም፤ ፣ ክሳብ ሕጂ ኣብ ስቓይ ዝርከቡ፣ ኣእምሮኦም ዝሰሓቱ ሰባት ከምዘለዉና ክርደኣና ኣለዎ። በቶም ዝሓለፉዎ መከራ ረሲዖም ኣብ ፈቐድኡ ዝስዕስዑ ክፈርደና የብሉን" ክብል ምሕጸንትኡ ይገልጽ። መንግስቲ ሩዋንዳ'ዉን ብገንዘብ እዩ ዝገዝኣና ዘሎ። ስለዚ ኣጽቂጦም ዘለዉ ተጣበቕቲ ሰብኣዊ መሰላትን ዓበይቲ ሃገራትን ምእንቲ ደቂ ሰብ፡ ንመንግስቲ እስራኤል ከስምዕዎ ኣለዎም ትብል ኣስማይት ብወገና። ኣብታ ሃገር ተምሃሮ ዩኒቨርሲቲ ከይተረፉ ጻዕሪ ይገብሩ'ኳ እንተለዉ ተስፋ ዝህብ ነገር ብዘይምህላዉ ጻዕሮም ከሐይሉ ይግባእ ትብል። ኡጋንዳን ሩዋንዳንከ እንታይ በላ?
